Савельев-Сас Александр Сергеевич

Савельев-Сас Александр Сергеевич (26 сентябрь 1932 йыл — 12 июнь 2021 йыл) — сыуаш шағиры, яҙыусы. Халыҡ мәғарифы алдынғыһы. М. Трубина, Ф. Кәрим, Ауырғазы район хакимиәтенең Ғәлимйән Ибраһимов исемендәге премиялар лауреаты. Рәсәй Яҙыусылар союзы ағзаһы (1994). Әлеге ваҡытта Башҡортостанда йәшәй һәм эшләй.

 Биографияһы 
Александр Сергеевич Савельев-Сас 1932 йылдың 26 сентябрендә Башҡорт АССР-ының Ауырғазы районындағы Юламан тигән сыуаш ауылында тыуа.

Ете йыллыҡ мәктәпте тамамлағандан һуң, туған колхозында эшләй. 1951—1954 йылдарҙа хәрби хеҙмәттә була. Киске мәктәпте тамамлап, Стәрлетамаҡ пединститутында юғары белем ала.

Туған мәктәбендә уҡыта, район гәзитендә эшләй.

Күп хикәйә һәм повестарын Чебоксарҙың гәзит-журналдарында баҫтыра. Уларҙың иң билдәлеһе — «Ют арăм» (Сит ҡатын) повесы. Әҙәбиәт хеҙмәткәре барлығы алты китап сығара.

Яҙыусының әҫәрҙәре урыҫ, татар, башҡорт телдәренә тәржемә ителгән.

Әҙип 2021 йылдың 12 июнендә вафат була.

 Әҫәрҙәре 
Китаптары: «Кама пысăкрах» — Кем бейегерәк (1975), «Ялти сукмаксем» — Ауыл һуҡмаҡтары (1981), «Кашкăр сукмакĕ» — Бүре һуҡмағы (1987), «Шăнкăравлă пĕкĕ» — Дөңгөрлө дуға (1993), «Сăвăсем» — Шиғырҙар (2000).

 Әҙәбиәт 
 «Чăваш литературин антологийĕ», составители: Д. В. Гордеев, Ю. А. Силэм. Шупашкар, 2003. ISBN 5-7670-1279-2 

 Һылтанмалар 
 Про А. С. Савельева-Сас

Категория:Ф. Кәрим исемендәге премия лауреаттары
Категория:Алфавит буйынса тәржемәселәр
Категория:Алфавит буйынса шәхестәр
Категория:Башҡортостан яҙыусылары
Категория:Алфавит буйынса яҙыусылар
Категория:Башҡортостан шағирҙары
Категория:Алфавит буйынса шағирҙар
Категория:Алфавит буйынса публицистар
Категория:26 сентябрҙә тыуғандар
Категория:1932 йылда тыуғандар
Категория:Ауырғазы районында тыуғандар
Категория:Рәсәй Яҙыусылар союзы ағзалары
Категория:Сыуаш яҙыусылары
Категория:Сыуаш шағирҙары